pythainlp/thai-wiki-dataset-v4 huggingface dataset:
ประธานาธิบดีศรีลังกา

ประธานาธิบดีศรีลังกา (, "ชนาธิปติ") หรือเรียกอย่างเป็นทางการว่า ประธานาธิบดีแห่งสาธารณรัฐสังคมนิยมประชาธิปไตยศรีลังกา เป็นประมุขแห่งรัฐ ประธานเจ้าหน้าที่บริหาร หัวหน้ารัฐบาลในทางนิตินัย และจอมทัพแห่งประเทศศรีลังกา
รัฐธรรมนูญศรีลังกา ค.ศ. 1978 ให้ประธานาธิบดีที่ประชาชนเลือกตั้งมาโดยตรงในการเลือกตั้งทั่วไปเป็นหัวหน้ารัฐบาล และให้ประธานาธิบดีเลือกสรรรัฐมนตรีจากสมาชิกรัฐสภา
สำหรับหน้าที่และอำนาจนั้น รัฐธรรมนูญให้ประธานาธิบดีเป็นหัวหน้าคณะรัฐมนตรี เป็นประธานที่ประชุมคณะรัฐมนตรี เป็นประธานในการประชุมทางพิธีการของรัฐสภา สามารถเข้าประชุมรัฐสภาโดยได้รับเอกสิทธิ์กับความคุ้มกันในทางรัฐสภา สามารถเรียกประชุม งดประชุม และยุบรัฐสภา สามารถสั่งให้มีการออกเสียงประชามติ ประกาศสงคราม ประกาศสันติภาพ อภัยโทษ และลดโทษ นอกจากนี้ รัฐธรรมนูญยังให้ประธานาธิบดีรักษาและใช้ลัญจกรแผ่นดิน ซึ่งเป็นดวงตราสำหรับการแต่งตั้งเจ้าหน้าที่ชั้นสูงของรัฐ (เช่น นายกรัฐมนตรี รัฐมนตรี และตุลาการระดับสูง) และการจัดสรรที่ดินและอสังหาริมทรัพย์อื่นของรัฐ
อนึ่ง รัฐธรรมนูญคุ้มกันประธานาธิบดีจากการถูกดำเนินคดีในขณะดำรงตำแหน่ง ไม่ว่าเป็นคดีเรื่องส่วนตัวหรือคดีเรื่องหน้าที่ทางการ
เดิมรัฐธรรมนูญให้ประธานาธิบดีอยู่ในตำแหน่งคราวละ 5 ปี ไม่เกิน 2 วาระ ต่อมาการแก้ไขเพิ่มเติม ครั้งที่ 18 เมื่อ ค.ศ. 2010 ยกเลิกข้อจำกัดเรื่องวาระ ภายหลังมีการแก้ไขเพิ่มเติม ครั้งที่ 19 เมื่อ ค.ศ. 2015 กลับไปจำกัดที่ 2 วาระดังเดิม ประธานาธิบดีต้องสาบานตนเข้ารับตำแหน่งต่อหน้าประธานศาลสูงสุด ถ้าประธานาธิบดีไม่สามารถปฏิบัติหน้าที่ได้ นายกรัฐมนตรีจะปฏิบัติหน้าที่แทน และจะมีการเลือกสรรรัฐมนตรีที่เหลืออยู่ในคณะรัฐมนตรีขึ้นทำหน้าที่นายกรัฐมนตรีชั่วคราว
ผู้ดำรงตำแหน่งคนปัจจุบัน คือ อนุระ กุมาระ ทิสานายกะ ตั้งแต่วันที่ 23 กันยายน ค.ศ. 2024
คาร์นัก

ศาสนาสถานแห่งคาร์นัก หรือที่เรียกกันทั่วไปว่า คาร์นัก (ซึ่งเดิมมาจากภาษาอาหรับ: خورنق "Khurnaq" แปลว่า "หมู่บ้านที่มีป้อมปราการ") เป็นศาสนสถานที่ประกอบไปด้วยวัด เสา วิหารและสิ่งปลูกสร้างอาคารอื่นๆ ที่ผุพังจำนวนมาก ใกล้กับเมืองลักซอร์ ประเทศอียิปต์ การก่อสร้างศาสนสถานแห่งนี้เริ่มขึ้นในรัชสมัยของฟาโรห์เซนุสเรตที่ 1 (ครองราชย์ระหว่าง 1971–1926 ปีก่อนคริสตกาล) ในสมัยราชอาณาจักรกลาง (ประมาณ 2000–1700 ปีก่อนคริสตกาล) และดำเนินการก่อสร้างจนไปถึงสมัยราชอาณาจักรทอเลมี (ระหว่าง 305–30 ก่อนคริสตศักราช) ถึงแม้ว่าสิ่งปลูกสร้างและอาคารที่ยังหลงเหลืออยู่นั้น ส่วนใหญ่จะมีอายุย้อนถึงเพียงสมัยราชอาณาจักรใหม่เท่านั้น แต่บริเวณโดยรอบศาสนสถานแห่งคาร์นักเป็นบริเวณที่ในภาษาอียิปต์โบราณเรียกว่า "Ipet-isut" ("สถานที่ที่ได้รับการคัดเลือกมากที่สุด") และเป็นสถานที่สักการะหลักของเทพเจ้าทั้งสามแห่งธีบส์ในช่วงราชวงศ์ที่สิบแปดแห่งอียิต์ โดยมีเทพอามุนเป็นเทพเจ้าสูงสุด ซึ่งยังเป็นส่วนหนึ่งของอนุสรณ์สถานประจำเมืองธีบส์ ในปี ค.ศ. 1979 ศาสนสถานแห่งคาร์นักก็ได้รับการขึ้นทะเบียนเป็นมรดกโลกโดยองค์การยูเนสโกพร้อมกับส่วนอื่นๆ ของเมือง ศาสนสถานแห่งคาร์นักได้เป็นที่มาของชื่อหมู่บ้านเอล-คาร์นัก ในสมัยปัจจุบันในบริเวณใกล้เคียงและล้อมรอบด้วยบางส่วน ซึ่งห่างจากเมืองลักซอร์ไปประมาณ 2.5 กิโลเมตร (1.6 ไมล์)
วัดประตูสาร

วัดประตูสาร เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำสุพรรณบุรี ในตำบลท่าพี่เลี้ยง อำเภอเมืองสุพรรณบุรี จังหวัดสุพรรณบุรี ที่ดินตั้งวัดมีเนื้อที่ 9 ไร่ 83 ตารางวา มีที่ธรณีสงฆ์จำนวน 1 แปลง เนื้อที่ 3 ไร่ 1 งาน 80 ตารางวา 
ที่มาของชื่อ "ประตูสาร" ในอดีตพื้นที่เหนือวัดประตูสารขึ้นไปประมาณ 100 เมตรเศษเป็นคู เคยเป็นเพนียดคล้องช้างแต่โบราณ คาดว่าเป็นเพนียดคล้องช้างสมัยอู่ทอง จนล่วงเข้ามาอยู่สมัยอยุธยา เมื่อควาญช้างไปไล่ต้อนช้างจากป่าสูงเข้ามาเพนียด ควาญช้างจะค่อย ๆ คัดเลือกช้างที่มีลักษณะดีไว้ใช้งาน หรือเพื่อเป็นช้างศึกต่อไป ประตูสาร จึงหมายถึงประตูของช้าง
วัดประตูสารสร้างราว พ.ศ. พ.ศ. 2223 (หลักฐานไม่แน่ชัด) ได้รับพระราชทานวิสุงคามสีมาเมื่อ พ.ศ. 2280 สุนทรภู่ได้แต่งนิราศสุพรรณโดยกล่าวถึงวัดประตูสาร ในอดีตศาลาของวัดเคยใช้เป็นศาลตัดสินคดีความ พอตัดสินเสร็จ ศาลก็ยกเลิกไปแล้วกลับมาเป็นศาลาวัดตามเดิม
อาคารเสนาสนะที่สำคัญ ได้แก่ อุโบสถเก่าฐานแอ่นโค้งท้องสำเภา ภายในมีจิตรกรรมฝาผนัง เขียนในสมัยพระบาทสมเด็จพระนั่งเกล้าเจ้าอยู่หัว เป็นเรื่องเกี่ยวกับพุทธประวัติตอนสำคัญ ทศชาติชาดกโดยแทรกเรื่องราววิถีชีวิตของผู้คนในสมัยเข้าไปด้วย เช่น ชาวกะเหรี่ยง ชาวจีน ชาวลาว ส่วนวิหารประดิษฐาน "หลวงพ่อดำ" พระพุทธรูปโบราณเก่าแก่ที่ประดิษฐานคู่วัดมานาน มณฑป เป็นที่ประดิษฐานรูปจำลองพระครูวิธุรสุตาคมพระเกจิชื่อดัง บ่อน้ำศักดิ์สิทธิ์ และยังมีธรรมาสน์ ตู้พระไตรปิฎก ฯลฯ
ลำดับเจ้าอาวาส.
ลำดับเจ้าอาวาส และผู้รักษาการแทนเจ้าอาวาส วัดประตูสาร (เท่าที่พบข้อมูล)
วัดจำปา

วัดจำปา อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
สแมกส์ เจ0723.3-7327

สแมกส์ เจ0723.3-7327  เป็นกระจุกดาราจักรซึ่งอยู่ห่างออกไป 5.12 พันล้านปีแสงภายในกลุ่มดาวปลาบินทางซีกฟ้าใต้ (RA/Dec = 110.8375, −73.4391667) กระจุกนี้เป็นหย่อมท้องฟ้าที่มองเห็นได้จากซีกโลกใต้ กล้องโทรทรรศน์อวกาศฮับเบิลและกล้องโทรทรรศน์อื่น ๆ มักติดตามถ่ายภาพกระจุกนี้เพื่อเสาะหาอดีตอันไกลโพ้น 
สแมกส์ เจ0723.3-7327 เป็นเป้าหมายของการถ่ายภาพสีเต็มรูปแบบภาพแรกที่กล้องโทรทรรศน์อวกาศเจมส์ เวบบ์ ถ่ายโดยใช้กล้องเนอร์แคมและเปิดเผยสู่สาธารณชน ก่อนหน้านี้กล้องโทรทรรศน์อวกาศฮับเบิลในโครงการสำรวจกระจุกขนาดใหญ่ทางใต้ (สแมกส์) รวมทั้งกล้องโทรทรรศน์อวกาศพลังค์และกล้องโทรทรรศน์อวกาศจันทราเคยสังเกตการณ์กระจุกนี้มาแล้ว
โตเกียวเกรตแบส์

โตเกียวเกรตแบส์  เป็นสโมสรวอลเลย์บอลชายของประเทศญี่ปุ่น แข่งขันในวี.ลีก ดิวิชัน 1 ซึ่งเป็นลีกระดับสูงที่สุดของประเทศ สโมสรก่อตั้งขึ้นในเดือนพฤษภาคม ค.ศ. 2022 โดย "บริษัท เนเจอร์ แลบ จำกัด" และจะทำการแข่งขันครั้งแรกในฤดูกาล 2022–23
รูปแบบ.
ชื่อของสโมสรสื่อถึง ผู้เล่นและผู้สนับสนุนได้ถูกเชื่อมต่อกัน เปรียบเสมือนดาว 7 ดวงใน "ดาวกระบวยใหญ่" ซึ่งเป็นหนึ่งใน "กลุ่มดาวหมีใหญ่" โดยสโมสรนั้นจะมีเป้าหมายในการเชื่อมโยงกันระหว่างผู้คน ภูมิภาค และโลก ผ่านวอลเลย์บอล และจะทำให้โลกของวอลเลย์บอลน่าตื่นเต้นและน่าดึงดูดใจมากขึ้น
ประวัติ.
ในปี ค.ศ. 2021 มีการประกาศว่าสโมสรวอลเลย์บอล "เอฟซี โตเกียว" จะระงับการดำเนินการหลังจบฤดูกาล 2021–22 กระทั่งเดือนพฤษภาคม ค.ศ. 2022 ได้มีรายงานออกมาใหม่ว่า ทีมจะถูกโอนย้ายไปอยู่ภายใต้ "บริษัท เนเจอร์ แลบ จำกัด" และก่อตั้งขึ้นเป็นทีมใหม่ที่ชื่อว่า "โตเกียวเกรทแบรส์"
ในเดือนเดียวกันนั้น "บริษัท เกรทแบรส์ จำกัด" ได้ถูกก่อตั้งขึ้นเพื่อเป็นบริษัทจัดการกิจการของสโมสรภายใต้ "เนเจอร์ แลบ" และนักกีฬาบางคนจากสโมสรเอฟซี โตเกียว ก็ได้ย้ายมาเป็นผู้เล่นให้กับสโมสรใหม่นี้
เพลิงพระนาง (ละครโทรทัศน์ พ.ศ. 2539)

เพลิงพระนาง เป็นละครโทรทัศน์ไทยในปี พ.ศ. 2539 โดยกันตนา ดัดแปลงเนื้อเรื่องบางส่วนจากหนังสือ "เที่ยวเมืองพม่า" พระนิพนธ์ของสมเด็จพระเจ้าบรมวงศ์เธอ กรมพระยาดำรงราชานุภาพ และหนังสือ "พม่าเสียเมือง" ของหม่อมราชวงศ์คึกฤทธิ์ ปราโมช เป็นเรื่องราวสมมติแย่งชิงอำนาจกันจนนำไปสู่ความล่มสลายของบ้านเมือง ออกอากาศทาง ช่อง 5 นำแสดงโดย สันติสุข พรหมศิริ, ชไมพร จตุรภุช และปรียานุช ปานประดับ กำกับโดย อดุลย์ บุญบุตร
Nicotiana benthamiana

Nicotiana benthamiana (ชื่ออย่างไม่เป็นทางการ benth, benthi หรือ ยาสูบใบเล็ก) เป็นชนิดพันธุ์ของพืชพื้นเมืองในทวีปออสเตรเลียในสกุล Nicotiana เป็นชนิดพันธุ์ที่ใกล้ชิดกับยาสูบ
ชื่อพ้องสำหรับชนิดพันธุ์นี้คือ "Nicotiana suaveolens" var. "Cordifolia" ซึ่งได้รับการอธิบายโดยจอร์จ เบนแทม (George Bentham) นักพฤกษศาสตร์ชาวอังกฤษในหนังสือ "Flora Australiensis" ในปี ค.ศ. 1868 ชื่อได้ถูกเปลี่ยนเป็น "Nicotiana benthamiana" โดยกาเรล โดมิน (Karel Domin) นักพฤกษศาสตร์ชาวเช็กในหนังสือ "Bibliotheca Botanica" ในปี ค.ศ.1929 เพื่อเป็นเกียรติแก่เบนแทมผู้เขียนคำอธิบายเดิม
ประวัติ.
ชาวออสเตรเลียใช้พืชชนิดนี้เป็นยากระตุ้น จากการมีส่วนประกอบของนิโคตินและแอลคาลอยด์อื่น ๆ ก่อนที่จะมีการเริ่มใช้พืชยาสูบ ("N. tabacum" และ "N. rustica") ในเชิงพาณิชย์ ชื่อในภาษาของชาวออสเตรเลียพื้นเมืองได้แก่ tjuntiwari, muntju และอื่น ๆ พืชชนิดนี้ถูกเก็บรวบรวมครั้งแรกบนชายฝั่งทางเหนือของออสเตรเลียโดยเบนจามิน บิเนา (Benjamin Bynoe) ในการเดินทางสำรวจของเรือบีเกิล (HMS "Beagle"#เปลี่ยนทาง) ในปี ค.ศ. 1837
คำอธิบาย.
พืชล้มลุกชนิดนี้พบได้ในบริเวณโขดหินบนเนินเขาและหน้าผาตลอดภาคเหนือของออสเตรเลีย ที่ความสูงและถิ่นอาศัยหลากหลาย ลักษณะลำต้นตั้งตรงและสูงได้ถึง 1.5 เมตร (59.1 นิ้ว) แผ่ขยายทรงพุ่มได้ไม่เกิน 200 มิลลิเมตร (7.9 นิ้ว) ดอกมีสีขาว
การใช้ในงานวิจัย.
"N. benthamiana" ถูกใช้เป็นสิ่งมีชีวิตต้นแบบในการวิจัยพืช ตัวอย่างเช่น ใบค่อนข้างบอบบางซึ่งอาจทำให้ใบช้ำเพื่อในการทดลองการสังเคราะห์เอทิลีน เอทิลีนเป็นฮอร์โมนพืชที่หลั่งออกมาหลังจากพืชได้รับบาดเจ็บ ซึ่งสามารถวัดปริมาณของเอทิลีนที่ปล่อยออกมาได้โดยใช้เทคนิคแก๊สโครมาโทกราฟี เนื่องจากชนิดพันธุ์นี้สามารถติดเชื้อโรคพืชจำนวนมากได้ "N. benthamiana" จึงถูกนำมาใช้กันอย่างแพร่หลายในด้านไวรัสวิทยาพืช นอกจากนี้ยังเป็นพืชเป้าหมายที่ดีเยี่ยมสำหรับเทคนิคการแทรกซึมอะโกรแบคทีเรีย (agroinfiltration)
"N. benthamiana" มีสายพันธุ์ป่าจำนวนมากทั่วประเทศออสเตรเลีย และสายพันธุ์ในห้องปฏิบัติการเป็นสายพันธุ์ในสิ่งแวดล้อมสุดขั้วที่มีต้นกำเนิดมาจากประชากรที่ยังคงสงวนการกลายพันธุ์ที่ทำให้เอ็นไซม์ Rdr1 (RNA-dependent RNA polymerase 1) ทำงานลดลง (loss-of-function mutation) ทำให้พืชชนิดนี้มีความไวรับสูง (hypersusceptible) ต่อไวรัส
เทคโนโลยีชีวภาพ.
"N. benthamiana" เป็นพืชสามัญที่ใช้สำหรับทำ "pharming" (การเกษตรเพื่อผลิตเภสัชภัณฑ์) สำหรับผลิตสารภูมิต้านทานโมโนโคลนและชีวสังเคราะห์โปรตีนผสม (recombinant proteins) อื่น ๆ ตัวอย่างเช่น ยา ZMapp ถูกผลิตขึ้นโดยใช้พืชชนิดนี้
การพัฒนาวัคซีนป้องกันโควิด-19.
บริษัทเทคโนโลยีชีวภาพ Medicago ในเมืองควิเบก ประเทศแคนาดา ใช้ "N. benthamiana" เป็น "โรงงาน" เพื่อผลิตอนุภาคคล้ายไวรัส โดยใช้ระยะเวลาเพาะเลี้ยงสั้นเพียงไม่กี่วันและทำได้ในปริมาณมาก ทำให้สามารถผลิตวัคซีนโควิด-19 ที่มีศักยภาพได้อย่างรวดเร็ว
ในเดือนกุมภาพันธ์ พ.ศ. 2565 กระทรวงสาธารณสุขแคนาดา (Health Canada) อนุญาตให้วัคซีนโควิด-19 ชื่อ CoVLP (ชื่อทางการค้า Covifenz) ที่กระบวนการผลิตใช้ "N. benthamiana" ใช้ในการป้องกันการติดเชื้อ SARS-CoV-2 ในผู้ใหญ่อายุ 18 ถึง 64 ปี
ฟรันทซ์ กริลพาร์ทเซอร์

ฟรันทซ์ เซราฟีคุส กริลพาร์ทเซอร์  เป็นนักเขียนชาวออสเตรีย ได้รับการนับถือเป็นผู้นำของนักเขียนบทละครของออสเตรียในคริสต์ศตวรรษที่ 19 มีการนำบทละครของเขาไปแสดงหลายครั้งที่โรงละครบวร์คเทอาเทอร์ในกรุงเวียนนา นอกจากนี้ เขายังเป็นผู้แต่งบทไว้อาลัยในงานศพของเบทโฮเฟิน 
ประวัติ.
ฟรันทซ์ กริลพาร์ทเซอร์ เกิดในกรุงเวียนนา บิดาของเขาเป็นทนายความที่ไม่ประสบความสำเร็จ ส่วนมารดาของเขาก็เป็นโรคประสาท เดิมทีแล้ว บิดาต้องการให้เด็กชายฟรันทซ์เป็นนักกฎหมาย ฟรันทซ์จึงเข้าศึกษานิติศาสตร์ที่มหาวิทยาลัยเวียนนาในปี 1807 ซึ่งในสองปีถัดมา บิดาของเขาก็เสียชีวิตและทำให้ครอบครัวอยู่ในสถานการณ์ยากเข็ญ เมื่อเขาสำเร็จการศึกษาในปี 1811 ฟรันทซ์ก็ทำงานเป็นครูกวดวิชาให้แก่ครอบครัวขุนนาง 
ในปี 1813 เขาก็เข้ารับราชการในตำแหน่งเจ้าพนักงานคลัง ต่อมาในปี 1821 เขาโอนย้ายไปรับราชการในตำแหน่งที่หอสมุดหลวง แต่ไม่สามารถปรับตัวเข้ากับที่นี่ได้ จึงย้ายกลับมาที่คลังจักรวรรดิตามเดิม ต่อมาในปี 1832 เขาได้รับตำแหน่งผู้อำนวยการกองสารบรรณของคลังจักรวรรดิ และดำรงตำแหน่งนี้จนเกษียณราชการในปี 1856
ขนแกะทองคำ

ในเทวตำนานกรีก ขนแกะทองคำ  คือขนแกะของแกะตัวผู้ซึ่งมีเกลียวขนป็นทองคำ 
แกะตัวนี้เป็นแกะที่ได้รับพรจากเทพเฮอร์มีส มันมีนามว่า ฆริโซมาลอส (Khrysomallos) มันช่วยชีวิตของเจ้าชายฟริกซัสที่กำลังจะถูกเผาบูชายันตามแผนร้ายของแม่เลี้ยง ผู้เป็นมเหสีใหม่ของท้าวแอธะมาสเจ้านครฮาลอส แกะทองคำช่วยเหลือเจ้าชายโดยนำพาเจ้าชายเหาะข้ามทะเลไปถึงนครกอลคิส ซึ่งอยู่ทางตะวันออกของทะเลดำ ท้าวอิทิลัสเจ้านครกอลคิสต้อนรับเจ้าชายเป็นอย่างดี และให้อภิเษกกับพระธิดานามว่าคาลไซโอพี เจ้าชายฟรีซุสจึงสังหารแกะทองคำแล้วนำขนแกะตัวนั้นถวายแด่เป็นสินสอดแด่ท้าวอิทิลัส ท้าวอิทิลัสรับสั่งให้นำขนแกะทองคำไปเก็บไว้ในอุทยานหลวงโดยมีมังกรเฝ้าอยู่ตลอดเวลา 
เจ้าชายเจสัน (Jason) โอรสของท้าวอีสันเจ้านครไอออลกอส กำลังเรียนวิชาอยู่ต่างบ้านต่างเมือง วันหนึ่ง ท้าวอีสันถูกชิงบัลลังก์โดยอีเลียสผู้อนุชา ระหว่างที่เจ้าชายเจสันเดินทางกลับบ้านเมืองก็บังเอิญได้ช่วยเหลือหญิงแก่ ซึ่งเป็นร่างจำแลงของมหาเทวีของซุส พระนางจึงให้พรว่าจะช่วยให้เจสันได้ครองบัลลังก์ เมื่อเจสันกลับถึงบ้านเกิด ท้าวอีเลียสก็ทำใจต้อนรับขับสู้เจสันผู้เป็นหลานอา โดยบอกว่าถ้าเจสันไปนำขนแกะทองคำแห่งนครออร์โคเมนอสมาให้แก่ตน ก็จะยอมคืนบัลลังก์แก่เจสัน
เจสันรับคำท้าดังกล่าว และให้ช่างต่อเรือนามว่าอาร์กัส ต่อเรือลำหนึ่งซึ่งมีนามว่า "อาร์โก" (Argo) เพื่อใช้เดินทางไปยังนครกอลคิส นอกจากนี้ เขายังได้ชักชวนเหล่าผู้กล้ามากมายร่วมขึ้นเรืออาร์โก
ทลฮารือบัง

ทลฮารือบัง (เกาหลี: ; อาร์อาร์: "Dol hareubang"; เอ็มอาร์: "Tol harŭbang") เป็นรูปปั้นหินแกะสลักขนาดใหญ่พบที่เกาะเชจู ทางใต้สุดของประเทศเกาหลีใต้ นับถือกันเป็นเทพอารักษ์และเทพแห่งการเจริญพันธุ์ แกะสลักจากหินบะซอลต์ที่รูพรุนหรือหินภูเขาไฟสองตัวคู่กัน มีความสูงราวสามเมตร รูปปั้นมีดวงหน้ายิ้มแย้ม ดวงตาโตไม่มีรูปม่านตา จมูกกว้างและยาว มือทั้งสองวางอยู่บริเวณหน้าท้อง แต่วางแขนไม่เท่ากัน สวมหมวกที่มีลักษณะคล้ายกับลึงค์หรือเห็ด ถูกตั้งไว้นอกประตูเพื่อป้องกันปีศาจร้าย ใน "พงศาวดารทัมนา" ซึ่งเป็นเอกสารโบราณของเกาะเชจู ระบุว่ามีการแกะสลักทลฮารือบังตัวแรกใน ค.ศ. 1754
ทลฮารือบัง ประกอบด้วยคำว่า "ทล"  แปลว่า หิน กับคำเชจูว่า "ฮารือบัง"  แปลว่า ปู่ หรือผู้อาวุโส ซึ่งตรงกับคำว่า "ฮาราบอจี"  ในภาษาเกาหลีมาตรฐาน เมื่อนำคำมารวมกันจะแปลว่า หินปู่ เพื่อเป็นการให้เกียรติ ก่อนหน้านี้ถูกเรียกว่า "พ็อกซูมอรี"  "มูซ็องมก"  และ "อูซ็องมก"  ซึ่งใช้เรียกในท้องถิ่นต่าง ๆ บนเกาะเชจู ขณะที่ "พงศาวดารทัมนา" เรียกรูปแกะสลักนี้ว่า "องจ็องซ็อก"  แต่ปัจจุบันไม่มีผู้เรียกด้วยชื่อดังกล่าวแล้ว
คลองบางน้อย (จังหวัดสมุทรสงคราม)

คลองบางน้อย เป็นคลองที่แยกจากคลองยายแพง อำเภอบางคนที ไหลลงสู่แม่น้ำแม่กลองบริเวณตำบลกระดังงา อำเภอบางคนที จังหวัดสมุทรสงคราม มีความยาวประมาณ 5 กิโลเมตร มีคลองสายรองที่เชื่อมต่อคลองบางน้อย ได้แก่ คลองไข่เน่า คลองบางใหญ่ คลองกระดังงา (คลองเขาควาย) คลองสำโรง คลองยายแพง คลองบ้านใต้ และคลองจอมปลวก 
ประวัติ.
คลองบางน้อยเป็นคลองธรรมชาติคดโค้ง บริเวณปากคลองบางน้อยเป็นที่ตั้งของตลาดน้ำบางน้อยและวัดเกาะแก้ว บริเวณคลองบางน้อยมีชุมชน 3 แห่ง ได้แก่ ชุมชนปากคลองบางน้อย (วัดเกาะแก้ว วัดเกาะใหญ่ ถึงวัดไทร) ชุมชนวัดปากง่าม และชุมชนบางน้อยใน (วัดบางน้อย) โดยมีวัดแห่งแรกบริเวณคลองบางน้อยคือวัดไทร ซึ่งขุนวิเศษฯ นายด่านมะขามเตี้ย ซึ่งเป็นนายด่านเจดีย์สามองค์ เมืองกาญจนบุรี ได้มาปฏิสังขรณ์ขึ้นใหม่ เมื่อ พ.ศ. 2023 ภายหลังมีการสร้างวัดต่าง ๆ ริมคลองคือ วัดบางน้อย (พ.ศ. 2215) วัดเกาะใหญ่ (พ.ศ. 2285) วัดเกาะแก้ว (พ.ศ. 2300) และวัดปากง่าม (พ.ศ. 2305)
เมื่อกรุงศรีอยุธยาเสียกรุงให้แก่พม่า สมเด็จพระเจ้าตากสินกู้เอกราชในศึกที่ค่ายบางกุ้ง บริเวณชุมชนวัดเกาะแก้วซึ่งตั้งอยู่ปากคลองบางน้อย กองทัพพม่าเคยมาตั้งทัพอยู่บริเวณนี้ (รวมถึงบริเวณวัดบางพลับ)
ประมาณ พ.ศ. 2450 มีการตั้งศาลเจ้าพ่อโรงโขนชุมชนบางน้อยใน
ในพระราชหัตถเลขาพระบาทสมเด็จพระจุลจอมเกล้าเจ้าอยู่หัว เสด็จประพาสมณฑลราชบุรี ได้กล่าวถึงสภาพคลองบางน้อยตอนหนึ่งว่า "วันที่ 30 สิงหาคม ร.ศก 128 เวลาบ่าย 2 โมงเศษ ลงเรือล่องไปตามลำน้ำ เลี้ยวเข้าคลองบางน้อยฝั่งตะวันออก คลองนี้เป็นคลองเก่าลึกและกว้าง สายน้ำเชี่ยวแรง ตามลำคลองมีสวนหมาก มะพร้าว และผลไม้หนาแน่นลักษณะสวนเมืองสมุทรสงคราม มีบ้านเรือนฝากระดานเป็นพื้นติดต่อกันเข้าไป วัดใหญ่ ๆ ก็มีหลายวัด ข้างในมีแยกหลายแยก แต่ที่เป็นทางร่วมไปคลองดำเนินสะดวกทางหนึ่ง ไปสมุทรสงครามทางหนึ่ง ออกทางปากคลองนี้ทางหนึ่ง มีตลาดซื้อขายของสด เป็นตลาดประจำอยู่ทุกวัน แต่ทางดำเนินสะดวกได้ปิดเสียเมื่อเวลาได้ทำประตูน้ำนี้แล้ว เพราะฉะนั้นน้ำจึงได้บ่าลงมาคลองนี้ไหลเชี่ยว" 
ช่วงสงครามโลกครั้งที่สองมีผู้คนอพยพย้ายถิ่นฐานเข้ามาอยู่อาศัยบริเวณคลองบางน้อยมากขึ้น เช่นจากอัมพวา บางนกแขวก ราชบุรี เพื่อหนีภัยสงคราม หลังจากนั้นชุมชนคลองบางน้อยประกอบอาชีพเกษตรกรรมทำสวนผลไม้ เช่น มะพร้าว กล้วย ลิ้นจี่ ส้มโอ จนเมื่อมีการตัดถนนทำให้การสัญจรโดยคลองลดลง ในช่วง พ.ศ. 2539 เกิดน้ำท่วมใหญ่บริเวณคลองบางน้อย
คลองบางน้อย (กรุงเทพมหานคร)

คลองบางน้อย เป็นคลองในท้องที่เขตตลิ่งชันและเขตทวีวัฒนา กรุงเทพมหานคร แยกจากคลองบางเชือกหนังเชื่อมต่อกับคลองทวีวัฒนา ในเขตตลิ่งชันมีความยาว 5,400 เมตร ในเขตทวีวัฒนามีความยาว 5,260 เมตร
สถานที่ตั้งอยู่ริมคลอง ได้แก่ ชุมชนวัดเกาะ วัดกระโจมทอง และวัดสะพาน เมื่อประมาณ พ.ศ. 2500 มีสวนเฉพาะบริเวณปากคลอง ถัดเข้าไปในคลองจะเป็นนา บริเวณคลองบางน้อยมีลักษณะเป็นที่ลุ่มกว่าคลองบางพรมและคลองบางระมาด ในอดีตได้รับผลกระทบจากน้ำขึ้นน้ำลง ผู้คนตอนในของคลองจะเดินทางไปปากคลองและที่อื่น ๆ ต้องเดินเลาะคลองไปขึ้นเรือแท็กซีที่วัดเกาะเพราะเรือสามารถเกยน้ำตื้นได้ ภายหลังมีเรือหางยาวที่สามารถแล่นเข้าสู่น้ำตื้นเข้าตอนในคลองได้
บริเวณวัดสะพานเป็นที่ตั้งของตลาดน้ำวัดสะพาน มีศาลาริมน้ำให้นั่งพักผ่อน และมีร้านค้าร้านอาหารริมน้ำ เปิดวันเสาร์และวันอาทิตย์ ที่วัดสะพานเพิ่งมีถนนเข้าถึงเมื่อ พ.ศ. 2543 แต่ก่อนหน้านั้นการเดินทางมายังวัดได้ทางเรือเพียงอย่างเดียว หลังจากที่เกิดตลาดน้ำขึ้นมาทำให้มีคนรู้จักวัดมากขึ้น
ชังซึง

ชังซึง (เกาหลี: ; ฮันจา: ; อาร์อาร์: "Jangseung"; เอ็มอาร์: "Changsŭng") เป็นเทพอารักษ์ตามคติความเชื่อของชาวเกาหลี มีลักษณะเป็นเสาโทเท็มที่ทำมาจากไม้ ถูกตั้งไว้เพื่อแสดงขอบเขตของหมู่บ้านและขับไล่ปีศาจ ใกล้เคียงกันกับผีเสื้อบ้านของไทย ในท้องที่ช็อลลา ชุงช็อง และคย็องซัง จะเรียกว่า "พ็อบซู"  หรือ "พ็อกซู"  ซึ่งมาจากคำว่า "พกซา"  ซึ่งแปลว่า หมอผีชาย ในช็อลลามักจะสร้างชังซึงด้วยหิน คล้ายกับทลฮารือบังของเกาะเชจู
ชังซึงเพศชายจะมีการแกะสลักอักษรฮันกึลหรือฮันจาไว้ว่า "แม่ทัพผู้ยิ่งใหญ่ในใต้หล้า"  ตกแต่งด้วยเครื่องประดับศีรษะคล้ายกับหมวกของชนชั้นสูงของเกาหลี หากเป็นชังซึงเพศหญิงจะแกะสลักข้อความไว้ว่า "แม่ทัพหญิงแห่งยมโลก"  หรือ "แม่ทัพผู้ยิ่งใหญ่แห่งยมโลก"  ซึ่งจะมีเครื่องประดับตกแต่งน้อยกว่าชังซึงเพศชาย
นอกจากนี้ชังซึงมีสามประเภท คือ "ชังซึงพิทักษ์หมู่บ้าน" ทำหน้าที่ไล่ผีร้าย ป้องกันไฟ สร้างความสุขแก่ผู้คน "ชังซึงพิทักษ์วัด" เพื่อแสดงอาณาเขตวัด ป้องกันสิ่งชั่วร้ายที่กล้ำกรายวัด และ "ชังซึงพิทักษ์พื้นที่สาธารณะ" เป็นเทพอารักษ์ประจำถนน ประตู ค่ายทหาร และทางน้ำ
ห้วงอวกาศลึกภาพแรกของเวบบ์

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
ห้วงอวกาศลึกภาพแรกของเวบบ์  เป็นภาพถ่ายปฏิบัติการภาพแรกที่ถ่ายโดยกล้องเนียร์อินฟราเรด (NIRCam) ของกล้องโทรทรรศน์อวกาศเจมส์ เวบบ์ และเป็นภาพที่ประกอบขึ้นมาจากภาพที่ได้รับจากความยาวคลื่นต่าง ๆ รวมกันกว่า 12.5 ชั่วโมง
ภาพถ่ายนี้แสดงให้เห็นกระจุกดาราจักรสแมกส์ 0723 ดังที่ปรากฏเมื่อ 4.6 พันล้านปีก่อน กระจุกดาราจักรนี้สามารถมองเห็นได้จากซีกโลกใต้ และเป็นภาพสีเท็จขนาดเต็มภาพแรกจากกล้องโทรทรรศน์อวกาศเจมส์ เวบบ์ และเป็นภาพมุมมองอินฟราเรดแสดงจักรวาลที่มีความละเอียดสูงที่สุดเท่าที่เคยถ่ายมา แสดงให้เห็นดาราจักรหลายพันดาราจักร และสามารถเห็นไปถึงวัตถุที่จางที่สุดที่คลื่นอินฟราเรดจับได้มาปรากฏในภาพของกล้องเป็นครั้งแรก
สโมสรฟุตบอลแมนเชสเตอร์ซิตีในฤดูกาล 2022–23

ฤดูกาล 2022–23 เป็นฤดูกาลที่ 128 ของ สโมสรฟุตบอลแมนเชสเตอร์ซิตี และเป็นฤดูกาลที่ 21 ติดต่อกันในลีกสูงสุดของฟุตบอลอังกฤษ เช่นเดียวกับ พรีเมียร์ลีก สโมสรจะได้เข้าร่วมใน เอฟเอคอมมิวนิตีชีลด์, เอฟเอคัพ, อีเอฟแอลคัพ และ ยูฟ่าแชมเปียนส์ลีก
แมนเชสเตอร์ซิตีเริ่มต้นฤดูกาลด้วยการแพ้ในคอมมูนิตี้ชิลด์ต่อลิเวอร์พูล 1–3 และตกรอบลีกคัพต่อเซาแทมป์ตันในรอบก่อนรองชนะเลิศในเดือนมกราคม ค.ศ. 2023 ในวันเสาร์ที่ 20 พฤษภาคม ซิตีคว้าแชมป์พรีเมียร์ลีกติดต่อกันเป็นสมัยที่ 3 หลังจากการแข่งขันที่น่าตื่นเต้นกับอาร์เซนอล ซึ่งนำเป็นจ่าฝูงมาตลอดฤดูกาล
 "ณ วันที่ 13 กรกฎาคม ค.ศ. 2022" 
ผู้เล่นชุดหลัก.
Includes first team players and EDS players who train routinely with the first team and have made at least one league appearance in the first team.
ปรี-ซีซันและกระชับมิตร.
ซิตีได้ประกาศว่าพวกเขาจะออกเดินทางสู่ สหรัฐอเมริกา สำหรับสองปรี-ซีซันกระชับมิตร เพื่อเตรียมความพร้อมสำหรับฤดูกาลใหม่, เริ่มต้นกับโปรแกรมแรกในการพบกับ กลุบอาเมริกา ในวันที่ 20 กรกฎาคม. โปรแกรมการแข่งขันนัดที่สองที่พบกับ ไบเอิร์นมิวนิก ในวันที่ 23 กรกฎาคม ได้ประกาศในอีกไม่กี่วันต่อมา.
การแข่งขัน.
พรีเมียร์ลีก.
แมตช์.
โปรแกรมการแข่งขันลีกได้ประกาศไว้เมื่อวันที่ 16 มิถุนายน ค.ศ. 2022.
เอฟเอคัพ.
ซิตีเข้าสู่การแข่งขันในรอบที่สามและถูกจับสลากเล่นในบ้านพบ เชลซี, ทำให้เหมือนเป็นการรีแมตช์เกมลีกคัพรอบที่สามเมื่อต้นฤดูกาลนั้น. การจับฉลากรอบที่สี่ซึ่งจัดขึ้นไม่นานก่อนที่ซิตี้จะพบกับเชลซีในรอบที่สาม, โดยที่สิงห์บลูส์จะจับฉลากกับผู้ชนะของวันถัดไปของคู่ ออกซฟอร์ดยูไนเต็ด พบกับ อาร์เซนอล.
อีเอฟแอลคัพ.
ซิตีเข้าสู่การแข่งขันในรอบที่สาม. การจับสลากได้จัดขึ้นในวันที่ 24 สิงหาคม ค.ศ. 2022 หลังโปรแกรมการแข่งขันรอบสองได้เสร็จสมบูรณ์และพวกเขาถูกจับสลากเล่นในบ้านพบรองแชมป์จากฤดูกาลที่ผ่านมา เชลซี ที่เป็นหนึ่งในเจ็ดคู่ที่ทีมจากพรีเมียร์ลีกโคจรพบกัน.
เอฟเอคอมมิวนิตีชีลด์.
เกมเปิดม่านฤดูกาลแบบดั้งเดิมจะลงเล่นระหว่างแชมป์ลีกของฤดูกาลที่ผ่านมากับผู้ชนะเอฟเอคัพ. ปกติเล่นที่ สนามกีฬาเวมบลีย์, ฤดูกาลนี้จะเล่นที่สนามเหย้าของ เลสเตอร์ซิตี คิงพาวเวอร์สเตเดียม เพื่อหลีกเลี่ยงการกระทบกับการแข่งขัน ฟุตบอลหญิงชิงแชมป์แห่งชาติยุโรป 2022.
ยูฟ่าแชมเปียนส์ลีก.
รอบแบ่งกลุ่ม.
การจับสลากยูฟ่าแชมเปียนส์ลีก ฤดูกาล 2022–23 รอบแบ่งกลุ่ม ได้จัดขึ้นที่ อิสตันบูล, ทูร์เคีย, ในวันพฤหัสบดีที่ 25 สิงหาคม. เกมนัดแรกของรอบแบ่งกลุ่มจะลงเล่นในวันที่ 6 กันยายน ค.ศ. 2022, และจะแล้วเสร็จเร็วกว่าปกติ, ในช่วงต้นเดือนพฤศจิกายน, เพื่อให้เสร็จก่อนที่จะเริ่ม ฟุตบอลโลก 2022.
รอบแพ้คัดออก.
รอบ 16 ทีมสุดท้าย.
การจับสลากสำหรับรอบ 16 ทีมสุดท้ายได้จัดขึ้นเมื่อวันที่ 7 พฤศจิกายน ค.ศ. 2022 ที่สำนักงานใหญ่ของยูฟ่าใน นียง, กับแมนเชสเตอร์ซิตีได้ถูกจับสลากไปพบกับ แอร์เบ ไลพ์ซิช.
รอบก่อนรองชนะเลิศ.
การจับสลากสำหรับรอบก่อนรองชนะเลิศและรอบรองชนะเลิศได้จัดขึ้นในวันที่ 17 มีนาคม ค.ศ. 2023. ซิตีถูกจับสลากพบกับ ไบเอิร์นมิวนิก ในรอบก่อนรองชนะเลิศ, กับผู้ชนะของคู่นั้นลงเล่นอย่างใดอย่างหนึ่ง เรอัลมาดริด หรือ เชลซี ในรอบรองชนะเลิศ.
โกลอมเรซอ แอซฮอรี

โกลอมเรซอ แอซฮอรี (18 กุมภาพันธ์ พ.ศ. 2455 – 5 พฤศจิกายน พ.ศ. 2544) เป็นทหารชาวอิหร่านซึ่งดำรงตำแหน่งนายกรัฐมนตรีอิหร่านระหว่างเดือนพฤศจิกายน พ.ศ. 2521 ถึงวันที่ 4 มกราคม พ.ศ. 2522 ในช่วงการปฏิวัติอิหร่าน
เขาเกิดเมื่อประมาณ พ.ศ. 2455 (หรือ พ.ศ. 2460) เขาสำเร็จการศึกษาจากวิทยาลัยการสงครามของอิหร่าน เขายังได้รับการฝึกฝนที่วิทยาลัยการสงครามแห่งชาติในวอชิงตัน ดี.ซี. ต่อมาเขาเป็นผู้บัญชาการทหารในอิหร่านใน พ.ศ. 2514 ต่อมาเขาเป็นนายกรัฐมนตรีในวันที่ 6 พฤศจิกายนถึงสิ้นเดือนธันวาคม พ.ศ. 2521
คณะรัฐมนตรี.
คณะรัฐมนตรีของเขาประกอบด้วยสมาชิกเก้าคน ได้แก่
อย่างไรก็ตาม มีรายงานด้วยว่ารัฐบาลมี 11 คน และ 6 คนเป็นนายทหาร
ไซคิกฟีเวอร์ฟรอมเอ็กไซล์ไทรบ์

ไซคิกฟีเวอร์ ฟรอม เอ็กไซล์ไทรบ์ (ญี่ปุ่น: サイキック・フィーバー・フロム・エグザイル・トライブ อังกฤษ PSYCHIC FEVER from EXILE TRIBE หรือรู้จักในชื่อ ไซคิกฟีเวอร์ (PSYCHIC FEVER)) เป็นวงบอยแบนด์ร้อง, เต้น, แร็ปและบีทบ็อกซ์ สัญชาติญี่ปุ่น มีสมาชิก 7 คน ก่อตั้งและบริหารโดยสังกัดแอลดีเอช และปัจจุบันเซ็นสัญญากับค่ายเพลง เท็นเธาซั่นด์ โปรเจกต์ส (ค่ายย่อยในเครือวอร์เนอร์มิวสิค) พวกเขาเปิดตัวอย่างเป็นทางการด้วยอัลบั้มแรก "P.C.F" เมื่อวันที่ 13 กรกฎาคม 2022
ประวัติ.
2019
2020
2022
ผลงานเพลง.
การจัดอันดับสูงสุดในการจัดอันดับรายสัปดาห์ของออริก้อน 
 ประกาศชื่อแฟนคลับในวันที่ 13 มิถุนายน 2023 
 แบรนด์เสื้อผ้าของวงที่ประกาศในเดือนมิถุนายน 2023
ศาสนามะพร้าว

ศาสนามะพร้าว  หรือ ศาสนาสามัคคี  เป็นลัทธิศาสนาหนึ่งในประเทศเวียดนาม ก่อตั้งขึ้นเมื่อ พ.ศ. 2506 โดยเหงียน ถั่ญ นาม  หรือฉายา องเด่าเสื่อ ("นักบวชมะพร้าว") ศาสนานี้มีศูนย์กลางอยู่ที่เกาะขนาดเล็กกลางแม่น้ำโขง เรียกกันว่า "อาณาจักรมะพร้าว" ในเขตจังหวัดเบ๊นแจ ทางตอนใต้ของประเทศเวียดนาม พื้นฐานความเชื่อทางศาสนาส่วนใหญ่นำมาจากคำสอนในศาสนาพุทธและคริสต์ มาประกอบกับคำสอนเรื่องความสงบสุขขององเด่าเสื่อเอง ทั้งยังมีลักษณะพิเศษคือ สนับสนุนให้ศาสนิกชนของตนเองบริโภคผลิตภัณฑ์จากมะพร้าว และน้ำกะทิเป็นนิจศีล
ศาสนามะพร้าวถูกยกเลิกโดยรัฐบาลคอมมิวนิสต์เมื่อ พ.ศ. 2518 ในยุครุ่งเรืองศาสนามะพร้าวเคยมีสมาชิกมากถึง 4,000 คน แต่ปัจจุบันมีน้อยคนนักที่ยังปฏิบัติตนตามความเชื่อของศาสนามะพร้าว
ประวัติ.
ศาสนามะพร้าวก่อตั้งขึ้นใน พ.ศ. 2506 โดยเหงียน ถั่ญ นาม (พ.ศ. 2452–2533) นักวิชาการชาวเวียดนาม เขาเป็นที่รู้จักในหลายชื่อ เช่น องเด่าเสื่อ, หลวงพ่อมะพร้าว, ผู้เผยแผ่พระวจนะแห่งความสามัคคี, และลุงฮาย เขาสำเร็จการศึกษาจากมหาวิทยาลัยในประเทศฝรั่งเศส
เหงียน ถั่ญ นามได้ก่อสร้างเจดีย์ลอยน้ำ บน "อาณาจักรมะพร้าว" เกาะขนาดเล็กกลางแม่น้ำโขงในเขตจังหวัดเบ๊นแจ ทางตอนใต้ของประเทศเวียดนาม เขาอ้างว่าตนเองบริโภคมะพร้าวเพียงอย่างเดียวเป็นเวลาถึงสามปี ช่วงเวลานั้นเขาฝึกการฝึกสมาธิด้วยการเดินบนทางเดินซึ่งปูด้วยหินขนาดเล็ก เหงียน ถั่ญ นาม เคยลงสมัครเลือกตั้งประธานาธิบดีเวียดนามใต้ปี 2514 แต่ไม่ประสบความสำเร็จ เขาจึงเดินทางกลับสู่อาณาจักรมะพร้าว รัฐบาลไซ่ง่อนยกย่องเขา และเรียกเหงียน ถั่น นาม ว่าเป็น "บุรุษแห่งศาสนา" เพราะเขามักจะสวมไม้กางเขนและครองจีวรแบบพุทธตามธรรมเนียมญวนอยู่เสมอ
ในยุครุ่งเรือง ศาสนามะพร้าวมีจำนวนศาสนิกชนมากถึง 4,000 คน รวมไปถึงจอห์น สไตน์เบ็กที่ 4 บุตรชายของจอห์น สไตน์เบ็ก นักประพันธ์ชาวอเมริกัน แต่ภายหลังรัฐบาลคอมมิวนิสต์สั่งห้ามเผยแผ่ศาสนานี้ใน พ.ศ. 2518 เพราะเป็น "กลุ่มลัทธิ" ครั้นเหงียน ถั่ญ นาม เสียชีวิตใน พ.ศ. 2533 ศาสนานี้จึงสิ้นสุดลงไปด้วย ปัจจุบันที่ดินของอาณาจักรมะพร้าวกลายเป็นสถานที่ท่องเที่ยวในปากแม่น้ำโขงโดยปริยาย
คลองบางสะแก

คลองบางสะแก หรือ คลองสะแก เป็นคลองในท้องที่เขตธนบุรีและเขตจอมทอง กรุงเทพมหานคร ปากคลองตั้งต้นโดยแยกจากคลองบางกอกใหญ่ในแขวงตลาดพลู ผ่านถนนเทอดไท วัดบางสะแกนอก วัดบางสะแกใน ไปออกคลองดาวคะนอง มีความยาวประมาณ 3.5 กิโลเมตร คลองมีความกว้าง 4–15 เมตร ปัจจุบันมีสภาพน้ำในคลองเน่าเสีย และเป็นคลองที่มีความสำคัญในการระบายน้ำ
เมื่อ พ.ศ. 2510 คณะรัฐมนตรีลงมติคลองบางสะแกเป็นหนึ่งในรายการคลองอนุรักษ์ ที่วัดบางสะแกนอกพบอาคารอุโบสถและใบเสมาสมัยอยุธยาตอนปลาย
บริเวณปากคลองบางสะแกตรงจุดตัดกับคลองดาวคะนองเป็นที่ตั้งของย่านดาวคะนอง ในอนาคตจะเป็นที่ตั้งของสถานีดาวคะนองของรถไฟฟ้ามหานคร สายฉลองรัชธรรม (โครงการช่วงเตาปูน-ราษฎร์บูรณะ-ครุใน) คาดว่าสถานีตั้งอยู่กลางถนนสมเด็จพระเจ้าตากสินช่วงซอยสมเด็จพระเจ้าตากสิน 44 และคลองบางสะแก ส่วนปากคลองอีกฝั่งบริเวณตัดกับคลองบางกอกใหญ่เป็นที่ตั้งของย่านตลาดพลู มีชุมชนอาศัยมายาวนาน ในอดีตเป็นตลาดท้องน้ำ ศูนย์กลางการแลกเปลี่ยนสินค้า โดยเฉพาะมีชื่อเสียงเรื่องพลูและหมากที่ปลูกกันมากในสวนเมืองบางกอก อีกทั้งยังมีชื่อเสียงในเรื่องรสชาติ โดยเฉพาะพลูเหลืองที่ปลูกกันเป็นขนัดใหญ่ในแถบนี้
กิ่งจังหวัดฮาจิโจ

กิ่งจังหวัดฮาจิโจ  เป็นกิ่งจังหวัดที่อยู่ภายใต้การปกครองของมหานครโตเกียว ประเทศญี่ปุ่น สังกัดสำนักกิจการทั่วไปขององค์การบริหารมหานครโตเกียว กิ่งจังหวัดฮาจิโจประกอบด้วยเมืองและหมู่บ้านดังต่อไปนี้ (ทั้งหมดอยู่ภายในหมู่เกาะอิซุ)
กิ่งจังหวัดฮาจิโจมีเนื้อที่ 78.6 ตารางกิโลเมตร ประชากรจำนวน 8,790 คน
นอกจากนี้ กิ่งจังหวัดฮาจิโจยังรวมถึงเกาะ 4 เกาะที่อยู่ทางใต้สุดของหมู่เกาะอิซุ ซึ่งไม่มีผู้คนอาศัยอยู่ ปัจจุบันเกาะเหล่านี้ไม่ได้เป็นของเทศบาลใด ๆ แต่ทั้งเมืองฮาจิโจและหมู่บ้านอาโองาชิมะต่างก็อ้างสิทธิ์ในการบริหารเกาะทั้งสี่นี้ ซึ๋งได้แก่
ในบรรดาเกาะทั้งหมดที่อยู่ในกิ่งจังหวัดฮาจิโจ มีเพียงเกาะฮาจิโจจิมะและเกาะอาโองาชิมะเท่านั้นที่มีผู้คนอาศัยอยู่
Bid Coin Chef สุดยอดเชฟหักเหลี่ยมโหด

Bid Coin Chef สุดยอดเชฟหักเหลี่ยมโหด เป็นรายการโทรทัศน์ประเภทเกมโชว์แข่งขันทำอาหารและการประมูลของเชฟและผู้เข้าแข่งขันจากรายการทำอาหารต่าง ๆ ผลิตโดย บริษัท เฮลิโคเนีย เอช กรุ๊ป จำกัด ดำเนินรายการโดย พงษ์ธวัช เฉลิมกิตติชัย (เชฟเอียน) และ พัสกร พลบูรณ์ (เฟิร์น) และ ไดอาน่า จงจินตนาการ (ได๋) (เฉพาะ 2 ตอนสุดท้ายในซีซั่น 2) เริ่มออกอากาศครั้งแรกเมื่อวันที่ 3 กรกฎาคม พ.ศ. 2565 ทางช่อง 7HD
รูปแบบรายการ.
"Bid Coin Chef สุดยอดเชฟหักเหลี่ยมโหด" เป็นรายการเกมโชว์แข่งขันทำอาหารที่บริษัท เฮลิโคเนีย เอช กรุ๊ป จำกัด คิดและผลิตขึ้นเอง โดยนำรูปแบบรายการส่วนหนึ่งมาจากรอบ Bidding Battle ของศึกค้นหาเชฟกระทะเหล็ก และชื่อรายการล้อมาจากสกุลเงินดิจิทัลบิตคอยน์ แต่ปรับชื่อเพื่อสื่อความหมายว่าเป็นเหรียญสำหรับการประมูล (Bidding) และซื้อสิ่งของภายในรายการ โดยในแต่ละสัปดาห์ จะนำผู้เข้าแข่งขันจากรายการทำอาหารต่าง ๆ สัปดาห์ละ 5 คน มาแข่งขันทำอาหารตามเมนูโจทย์จำนวน 3 รอบ และจะได้รับเหรียญมูลค่า 10,000 บาท คนละ 20 เหรียญ รวม 200,000 บาท สำหรับประมูลสิ่งของเพื่อมอบให้ผู้เข้าแข่งขันคนอื่นเป็นอุปสรรค หรือใช้จ่ายตามวิธีใช้เหรียญ รวมถึงการทำภารกิจเพื่อเพิ่มหรือลดเหรียญระหว่างเวลาการทำอาหาร ซึ่งมีดังนี้
การตัดสิน.
หลังจากหมดเวลาในการทำอาหารแต่ละรอบ กรรมการจะออกมาชิมอาหารครั้งละ 1, 2 และ 3 คน ตามลำดับ โดยไม่ทราบว่าผู้เข้าแข่งขันแต่ละคนพบอุปสรรคอะไรบ้างระหว่างการทำอาหาร ซึ่งกรรมการจะตัดสินจากรสชาติ และการทำอาหารให้ตรงตามโจทย์เป็นหลัก ผู้ที่ทำอาหารออกมาดีที่สุดในแต่ละรอบจะเป็นผู้ชนะได้รับเหรียญเพิ่ม ส่วนผู้ที่ทำอาหารออกมาดีน้อยที่สุดจะถูกคัดออก ยกเว้นในรอบสุดท้ายของแต่ละสัปดาห์ ผู้ชนะจะได้รับเงินรางวัลมูลค่าตามจำนวนเหรียญคงเหลือ (แต่จะไม่ได้รับเงินรางวัลหากเหรียญสะสมเหลือ 0 เหรียญหรือติดลบ) และผ่านเข้ารอบรองชนะเลิศ
ในรอบรองชนะเลิศและรอบชิงชนะเลิศจะมีรูปแบบการแข่งขันคล้ายกับรอบประจำสัปดาห์ แต่มีการเปลี่ยนแปลงรายละเอียดในแต่ละฤดูกาล เช่น รอบรองชนะเลิศในฤดูกาลที่ 1 มีการเพิ่มเหรียญตั้งต้นเป็น 30 เหรียญ (มูลค่ารวม 300,000 บาท) หรือรอบรองชนะเลิศในฤดูกาลที่ 2 ให้ผู้เข้าแข่งขันแข่งขันแบบคู่ เป็นต้น
ผู้ชนะเลิศในรายการนี้จะได้รับถ้วยรางวัลประจำรายการ และได้รับเงินรางวัลเพิ่มจากที่มีอยู่เดิม
ข้อวิจารณ์.
"Bid Coin Chef สุดยอดเชฟหักเหลี่ยมโหด" ถูกวิพากษ์วิจารณ์จากผู้ชมรายการในทางลบในแง่การจัดตัวผู้เข้าแข่งขันในแต่ละสัปดาห์, การเตรียมอุปสรรคไว้เกินกว่าเหตุ, อุปกรณ์การทำอาหารที่ผิดหลักสุขอนามัย และกติกาการประมูลที่ทำให้มีโอกาสที่ผู้เข้าแข่งขันคนอื่นมอบอุปสรรคให้ผู้เข้าแข่งขันคนเดียวทั้งหมด โดยที่บางคนมิได้มีอุปสรรคในการทำอาหารเลย ซึ่งส่งผลให้เกิดความไม่เท่าเทียมมากเกินไปในการแข่งขัน เช่น ตอนที่ 9 ของฤดูกาลที่ 1 และตอนที่ 8 ของฤดูกาลที่ 2 มีการจัดตัวเชฟพฤกษ์ สัมพันธวรบุตร ซึ่งเป็นเชฟมืออาชีพคนเดียว ให้แข่งขันกับเชฟจากรายการมาสเตอร์เชฟไทยแลนด์อีก 4 คน และทำให้เชฟพฤกษ์ถูกรุมมอบอุปสรรคเกือบทั้งหมด หรือรอบรองชนะเลิศในฤดูกาลที่ 2 ที่มีการจับคู่ทำอาหาร ในรอบสุดท้าย คู่ของเชฟบอย - ปิยะชาติ พุทธวงษ์ และเชฟพลอย - ณัฐณิชา บุญเลิศ ถูกผู้เข้าแข่งขันคู่อื่นรุมมอบอุปสรรคให้ทั้งหมด
นอเซร์ โมแฆดแดม

พลโท นอเซร์ โมแฆดแดม (24 มิถุนายน พ.ศ. 2464 – 11 เมษายน พ.ศ. 2522) เป็นนักการเมืองและทหารชาวอิหร่านที่ดำรงตำแหน่งผู้อำนวยการสำนักข่าวกรองและความมั่นคงแห่งชาติ (ซอวอก) คนสุดท้ายในช่วงการปฏิวัติอิหร่านต่อจากเนอ์แมโทลลอฮ์ แนซีรี แม้พระเจ้าชาห์จะหนีออกนอกประเทศในเดือนมกราคม พ.ศ. 2522 ก็ตาม แต่เขาก็ดำรงตำแหน่งนี้ไปจนถึง 11 กุมภาพันธ์ พ.ศ. 2522 ซึ่งเป็นวันสุดท้ายของระบอบปาห์ลาวีที่ใกล้ล่มสลาย เขาถูกปลดหลังการปฏิวัติอิหร่าน
โมแฆดแดมถูกจับกุมในข้อหาทุจริตและถูกประหารชีวิตในวันที่ 11 เมษายน พ.ศ. 2522 อย่างไรก็ตาม เขาก็มีความสัมพันธ์ใกล้ชิดกับเมฮ์ดี บอแซร์กอน และผู้นำทางศาสนาของฝ่ายอิหม่ามโคมัยนี ทำให้ผู้ลี้ภัยชาวอิหร่านมองว่าเขาทรยศต่อราชวงศ์ปาห์ลาวี
มาร์แซลู ไกตานู

มาร์แซลู ฌูแซ ดัช แนวึช อัลวึช ไกตานู (17 สิงหาคม พ.ศ. 2449 – 26 ตุลาคม พ.ศ. 2523) เป็นนักการเมืองชาวโปรตุเกสซึ่งดำรงตำแหน่งนายกรัฐมนตรีระหว่าง พ.ศ. 2511 ถึง พ.ศ. 2517 และถูกปลดจากตำแหน่งหลังการปฏิวัติคาร์เนชัน
รายชื่ออำเภอและนครของประเทศอินโดนีเซีย

หน่วยการบริหารระดับที่สองของประเทศอินโดนีเซียแบ่งออกเป็นสองประเภทซึ่งมีฐานะเท่าเทียมกัน ได้แก่
รายชื่อ.
อำเภอและนครในหน้านี้รวบรวมจากรายงานของสำนักงานสถิติแห่งประเทศอินโดนีเซียและปรับปรุงตามรายงานข่าวการจัดตั้งจังหวัดปาปัวกลาง จังหวัดปาปัวใต้ และจังหวัดปาปัวที่สูง
แจอ์แฟร์ แชรีฟเอมอมี

แจอ์แฟร์ แชรีฟเอมอมี (17 มิถุนายน พ.ศ. 2455 – 16 มิถุนายน พ.ศ. 2541) เป็นนักการเมืองอิหร่านและนายกรัฐมนตรีอิหร่าน 2 สมัย (สมัยแรกคือใน พ.ศ. 2503–2504 และสมัยที่ 2 คือ พ.ศ. 2521 ในช่วงการปฏิวัติอิหร่าน) และเป็นนักการเมืองในสมัยพระเจ้าชาห์
แชรีฟเอมอมีเกิดเมื่อวันที่ 17 มิถุนายน พ.ศ. 2455 ในเตหะราน ในครอบครัวเคร่งศาสนา พ่อของเขาเป็นมุลละห์ เขาได้เป็นนายกรัฐมนตรีครั้งแรกใน พ.ศ. 2503 และต่อมาเมื่อเกิดการปฏิวัติอิหร่าน เขาเป็นนายกรัฐมนตรีอีกครั้งหนึ่ง อย่างไรก็ตาม เขาลาออกในเดือนพฤศจิกายน พ.ศ. 2521 และให้นายทหารอย่างนายพลโกลอมเรซอ แอซฮอรี เป็นนายกรัฐมนตรีต่อจากเขา
แอบบอส แกเรบอฆี

แอบบอส แกเรบอฆี (1 พฤศจิกายน พ.ศ. 2461 – 14 ตุลาคม พ.ศ. 2543) เป็นนักการเมืองและทหารชาวอิหร่านในยุคราชวงศ์ปาห์ลาวี เขาเป็นหนึ่งในทหารที่ไม่ถูกศาลปฏิวัติอิสลามแห่งอิหร่านตัดสินประหารชีวิต
แกเรบอฆีเกิดเมื่อวันที่ 1 พฤศจิกายน พ.ศ. 2461 ในแทบรีซ เขามีเชื้อสายอาเซอร์ไบจาน เขาดำรงตำแหน่งผู้บังคับการกรมสารวัตรตำรวจอิหร่านจนถึง พ.ศ. 2522 และเมื่อเกิดการปฏิวัติอิหร่าน ผู้บัญชาการทหารอากาศอย่างแฮแซน ทูฟอนียอน และแอมีร์โฮเซย์น แรบีอี พยายามก่อรัฐประหารเพื่อรักษาเสถียรภาพจากความโกลาหลในประเทศ แต่ความคิดของทั้งสองไม่ได้รับการสนับสนุนจากเจ้าหน้าที่ทหารระดับสูงคนอื่น ๆ รวมถึงแกเรบอฆีด้วย
แกเรบอฆีได้รับการแต่งตั้งให้เป็นเสนาธิการกองทัพอิหร่านในเดือนมกราคม พ.ศ. 2522 เพื่อทำหน้าที่สนับสนุนชาห์ แต่เมื่อพระเจ้าชาห์ทรงหนีออกนอกประเทศ เขาก็สนับสนุนรัฐบาลชอพูร์ แบฆทียอร์ อย่างไรก็ตาม หลังจากการปะทะกันอย่างรุนแรงตามท้องถนนในกรุงเตหะรานและที่อื่น ๆ ในวันที่ 11 กุมภาพันธ์ เขาและผู้บัญชาการอีก 22 นายก็ยุติการสนับสนุนแบฆทียอร์ และสนับสนุนสาธารณรัฐอิสลามอิหร่านไปโดยปริยาย
แมนูเชฮร์ ฮอเชมี

แมนูเชฮร์ ฮอเชมี (Manouchehr Hashemi; 16 กรกฎาคม พ.ศ. 2461 – 7 ตุลาคม พ.ศ. 2550) เป็นทหารชาวอิหร่านและผู้อำนวยการกรมที่แปด (ต่อต้านการจารกรรม) ของซอวอกตำรวจลับอิหร่าน และนอกจากเขาเป็นสายลับชื่อดังและมีส่วนเกี่ยวข้องกับคอนตร้าและสหรัฐ
จักรพันธ์ พุทธา

จักรพันธ์ พุทธา (เกิด 4 มิถุนายน พ.ศ. 2537) ชื่อเล่น บิว เป็นนักดนตรี นักร้อง นักแสดงและอินฟลูเอนเซอร์ชาวไทย
ประวัติ.
จักรพันธ์ พุทธา หรือ บิว ภูมิลำเนาของบิวเป็นคนจังหวัดสระบุรี แต่ได้มาเติบโตที่จังหวัดชลบุรี ในด้านของการศึกษา บิวจบการศึกษาระดับชั้นมัธยมศึกษาจาก โรงเรียนดาราสมุทร ศรีราชา และจบการศึกษาในระดับปริญญาตรีจาก คณะนิเทศศาสตร์ มหาวิทยาลัยกรุงเทพ
เริ่มต้นจากเข้าร่วมรายการ Cuteboy Thailand หลังจากนั้นทำให้เขามีผลงานในวงการบันเทิงมากขึ้น นอกจากความสามารถในด้านการแสดงแล้ว เขายังมีความสามารถในด้านการร้องเพลง เต้น เป่าแซกโซโฟน เล่นเบส ขี่บิ๊กไบค์ตะลอนทัวร์ และการฝึกยิงปืน มีผลงานเพลงในนามวง Stickwithfriends และผลงานที่เรียกว่ากลายเป็นที่จดจำจากการร่วมเล่นซีรีส์ภายใต้สังกัด Be On Cloud เรื่อง คินน์พอร์ช รับบทเป็น พีท หัวหน้าบอดี้การ์ดของตระกูลหลัก
ปัจจุบันบิวเปิดบริษัทธุรกิจบันเทิงและออแกไนซ์ในนามสังกัด Build Your Love For You ซึ่งเป็นผู้จัดการค่ายและบริหารด้วยตนเอง และในประเทศจีนมักได้รับความนิยมเป็นส่วนใหญ่ 
ส่วนสีประจำแฟนคลับในนาม Beyourluv คือ สีน้ำเงิน
ตราประทับของฟาโรห์เดน

ในปี ค.ศ. 1985 สถาบันโบราณคดีแห่งเยอรมนีได้ค้นพบรอยประทับของตราประทับทรงกระบอกในหลุมฝังพระบรมศพของฟาโรห์เดนแห่งราชวงศ์ที่หนึ่ง ซึ่งได้รับการตีพิมพ์โดยกุนเธอร์ เดรเยอร์ ในปีถัดมา รอยตราประทับดังกล่าวเป็นหลักฐานชิ้นแรกที่ยืนยันว่าเป็นบันทึกพระนามกษัตริย์จากช่วงอียิปต์โบราณ
มีรายพระนามเรียงตามลำดับดังนี้:
บันทึกพระนามดังกล่าวเป็นหลักฐานสนับสนุนข้อโต้แย้งที่ว่า ฟาโรห์นาร์เมอร์ทรงเป็นผู้สถาปนาราชวงศ์ที่หนึ่งขึ้น ซึ่งต่างจากการที่พระองค์ทรงเป็นฟาโรห์พระองค์องค์สุดท้ายก่อนการรวมพระราชอาณาจักรที่ไธนิส สิ่งที่สำคัญอีกประการหนึ่งก็คือ บันทึกดังกล่าวไม่ปรากฏพระนาม "เมเนส" โดยฉันทามติทางวิชาการเชื่อว่า "เมเมน" เป็นรูปแบบภายหลังของพระนาม "นาร์เมอร์"
ผู้นำฝ่ายสัมพันธมิตรระหว่างสงครามโลกครั้งที่หนึ่ง

ผู้นำฝ่ายสัมพันธมิตรระหว่างสงครามโลกครั้งที่หนึ่ง ประกอบไปด้วยบุคคลสำคัญต่าง ๆ จากหลาย ๆ ประเทศ ทั้งนักการเมืองและนักการทหาร บรรดาบุคคลเหล่านี้ได้แก่
หมายเหตุ.
<templatestyles src="Reflist/styles.css" />
เจสัน

เจสัน  หรือ อีอาชัน (กรีก: ,  "Iásōn") เป็นวีรบุรุษในเทวตำนานกรีกโบราณ และเป็นผู้นำของกะลาสีอาร์โก ในการตามหาขนแกะทองคำ เจสันเป็นโอรสของท้าวอีสันเจ้านครไอออลกอส (ปัจจุบันคือเมืองโวลอสในประเทศกรีซ) ผู้ถูกชิงบัลลังก์โดยน้องชายนามว่าอีเลียส ซึ่งในเวลาที่เกิดการยึดอำนาจ เจสันอยู่ระหว่างการร่ำเรียนวิชากับพญาเซนทอร์นามว่าไครอน
เจ้าชายเจสันในฐานะรัชทายาทผู้ชอบธรรมต้องการทวงคืนบัลลังก์ จึงเดินทางกลับนครของตนและรับคำท้าของท้าวอีเลียสในการออกตามหาขนแกะทองคำ เจสันจึงต่อเรือนามว่าอาร์โก (Argo) และรวบรวมผู้กล้าได้นับสิบคนเพื่อออกผจญภัยตามหาขนแกะทองคำ ซึ่งเชื่อกันว่าถูกเก็บไว้ที่นครกอลคิส บนชายฝั่งทางตะวันออกของทะเลดำ ท้ายที่สุดเจสันได้ขนแกะทองคำและได้แต่งงานกับธิดาพยากรณ์นามว่ามาเอดา บุตรีของเจ้านครกอลคิส
ตัวตนของเจสันปรากฎในงานวรรณกรรมหลายชิ้นในกรีกและโรมสมัยคลาสสิก อาทิมหากาพย์ "Argonautica" และโศกนาฎกรรม "Medea" เรื่องราวของเจสันยังถูกนำไปสร้างเป็นภาพยนตร์เรื่อง "อภินิหารขนแกะทองคำ" ซึ่งออกฉายในปีค.ศ. 1963
วัดจำปา (อำเภอท่าเรือ)

วัดจำปา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าเจ้าสนุก อำเภอท่าเรือ จังหวัดพระนครศรีอยุธยา มีที่ดินตั้งวัดเนื้อที่ 9 ไร่ 2 งาน 40 ตารางวา มีเจ้าอาวาสคือพระอธิการบุญลือ เขมโก
วัดจำปาสร้างขึ้นเป็นวัดตั้งแต่ พ.ศ. 2420 ชาวบ้านร่วมใจกันสร้างขึ้น ตามหลักฐานทางประวัติศาสตร์ มีกลุ่มชนซึ่งได้ถูกกวาดต้อนมาจากแขวงนครจำปาศักดิ์ ประเทศลาว ประมาณต้นรัตนโกสินทร์ มาอยู่กันเป็นชุมชนใหญ่ตอนตะวันออกเฉียงเหนือของอำเภอท่าเรือ ตั้งแต่ พ.ศ. 2449 รวมกันตั้งชุมชนชื่อ "บ้านจำปา" เพื่อเป็นการระลึกว่าได้อพยพมาจากแขวงนครจำปาศักดิ์ และได้มีการสร้างวัดชื่อว่า "วัดจำปา" ขึ้น วัดได้รับพระราชทานวิสุงคามสีมาวันที่ 15 พฤศจิกายน พ.ศ. 2519 
อาคารเสนาสนะที่สำคัญ ได้แก่ อุโบสถสร้างเมื่อ พ.ศ. 2521 ศาลาการเปรียญสร้างเมื่อ พ.ศ. 2497 บูรณะสร้างใหม่เสร็จเมื่อ พ.ศ. 2546 และหอสวดมนต์ สร้างเมื่อ พ.ศ. 2514
วัดโบสถ์ (ตำบลบ้านกระทุ่ม)

วัดโบสถ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านกระทุ่ม อำเภอเสนา จังหวัดพระนครศรีอยุธยา มีเนื้อที่ 34 ไร่ มีพระอาจารย์ชัยวัฒน์ ปภากโร เป็นเจ้าอาวาส
วัดโบสถ์หรือ วัดโบสถ์ (บน) ตั้งวัดเมื่อ พ.ศ. 2290 ในสมัยอยุธยาตอนปลาย บริเวณวัดมีต้นกระทุ่มมาก ชาวบ้านจึงเรียกว่า วัดโบสถ์บ้านกระทุ่ม ได้รับพระราชทานวิสุงคามสีมา เมื่อ พ.ศ. 2295 เขตวิสุงคามสีมากว้าง 7 เมตร ยาว 13 เมตร บริเวณข้างอุโบสถมีเจดีย์เก่าแก่ก่ออิฐถือปูนสมัยอยุธยาตอนปลาย 1 องค์ ทุกวันที่ 14 เมษายนของทุกปีจะมีพิธีทำบุญเทศน์มหาชาติ
อาคารเสนาสนะที่สำคัญ ได้แก่ อุโบสถสร้างเมื่อ พ.ศ. 2516 ศาลาการเปรียญสร้างเมื่อ พ.ศ. 2476 เป็นอาคารคอนกรีตเสริมเหล็ก หอสวดมนต์ สร้างเมื่อปี พ.ศ. 2537 กุฏิสงฆ์จำนวน 12 หลัง ศาลาเอนกประสงค์สร้างเมื่อ พ.ศ. 2540 หอระฆัง และหอกลอง ปูชนียวัตถุที่สำคัญ ได้แก่ พระประธานประจำอุโบสถ ปางมารวิชัย และพระประธานประจำศาลาการเปรียญ ปางมารวิชัย
ไครอน

ในเทวตำนานกรีก ไครอน  คือพญาเซนทอร์ เขาได้รับการยกย่องว่า "ฉลาดและเป็นธรรมที่สุดในบรรดาเซนทอร์ทั้งปวง" ไครอนเป็นโอรสของท้าวโครนัสพญายักษ์ไททัน กับนางฟ้านามว่าฟีลีรา บุตรของทั้งสองเกิดเป็นเซนทอร์เพราะท้าวโครนัสแปลงกายเป็นม้าหนุ่มขณะเสพสม
ธรรมชาติของเซนทอร์จะมีความเกรี้ยวกราด โลภ หื่นกาม และขี้เมา ด้วยเหตุนี้จึงได้รับฉายาว่าเป็นอันธพาลแห่งสวรรค์ แต่ไครอนกลับแตกต่างจากเซนทอร์ตนอื่น เขามีความสุภาพ สุขุมเยือกเย็น ทั้งมีความรอบรู้ในศาสตร์หลากแขนง ทั้งการต่อสู้ เภสัชศาสตร์ แพทยศาสตร์ และพฤกษศาสตร์ เหตุนี้ทำให้ไครอนได้รับความไว้วางใจให้เป็นครูของผู้กล้าหลายคนในเทวตำนานกรีก มีอคิลลีส, เฮอร์คิวลีส, เจสัน และธีซีอัสเป็นอาทิ และได้รับพรแห่งความอมตะจากมหาเทพซูส
นีวเซ็ง

นีวเซ็ง  เป็นเมืองในอำเภอชิโมนีกาวะ จังหวัดโทยามะ ประเทศญี่ปุ่น มีขนาดพื้นที่ทั้งสิ้น ข้อมูลเมื่อ ค.ศ. 2018 (2018)[ [update]] เมืองนี้มีประชากรประมาณ 25,007 คน 8,970 หลังคาเรือน และมีความหนาแน่นของประชากร 350 คนต่อตารางกิโลเมตร
ภูมิศาสตร์.
นีวเซ็งตั้งอยู่กลางพื้นที่ตะกอนน้ำพารูปพัด ทางทิศเหนือติดกับทะเลญี่ปุ่น และทางทิศตะวันตกติดกับแม่น้ำคูโรเบะ เมืองนี้ขึ้นชื่อในเรื่องแตงโมขนาดยักษ์ เช่นเดียวกับดอกทิวลิปซึ่งเป็นดอกไม้ประจำเมืองอย่างเป็นทางการเมื่อ ค.ศ. 1983
สถานที่ที่น่าสนใจทางธรรมชาติในนีวเซ็งเช่นที่ ซูงิซาวะโนะซาวาซูงิ  ซึ่งเป็นป่าสนบนที่ราบน้ำผุดตั้งอยู่ใกล้ชายฝั่งทะเล ถือเป็นระบบนิเวศที่หายากในญี่ปุ่น และได้รับการขึ้นทะเบียนเป็นอนุสรณ์ทางธรรมชาติแห่งชาติ
ภูมิอากาศ.
เมืองนี้มีภูมิอากาศแบบอบอุ่นชื้น (เคิพเพิน "Cfa") มีลักษณะเป็นฤดูร้อนที่ร้อนและฤดูหนาวที่หนาวเย็นและมีหิมะตกหนัก อุณหภูมิเฉลี่ยทั้งปีในนีวเซ็งอยู่ที่ 13.6 °C ปริมาณน้ำฝนรายปีเฉลี่ยอยู่ที่ 2,225 มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิจะสูงที่สุดโดยเฉลี่ยในเดือนสิงหาคมที่ประมาณ 26.3 °C และต่ำสุดในเดือนมกราคมที่ประมาณ 2.5 °C
ประชากร.
จากข้อมูลสำมะโนของญี่ปุ่น ประชากรของนีวเซ็งลดลงในช่วง 50 ปีที่ผ่านมา
ประวัติศาสตร์.
บริเวณที่เป็นเมืองนีวเซ็งในปัจจุบันเดิมเป็นส่วนหนึ่งของแคว้นเอ็ตจู ต่อมาหลังจากการฟื้นฟูเมจิ พื้นที่แห่งนี้ได้กลายเป็นส่วนหนึ่งของอำเภอชิโมนีคาวะ จังหวัดโทยามะ เมืองนีวเซ็งก่อตั้งขึ้นโดยการควบรวม 7 หมู่บ้านในอำเภอชิโมนีคาวะ เมื่อวันที่ 1 ตุลาคม ค.ศ. 1953
การศึกษา.
นีวเซ็งมีโรงเรียนที่สังกัดเทศบาลเมือง ได้แก่ โรงเรียนประถม 6 แห่ง และโรงเรียนมัธยมต้น 2 แห่ง และมีโรงเรียนมัธยมปลาย 1 แห่งที่สังกัดคณะกรรมการการศึกษาจังหวัดโทยามะ
ทารกแรกเกิดน้ำหนักมากกว่าอายุครรภ์

ทารกแรกเกิดน้ำหนักมากกว่าอายุครรภ์ หรือ LGA  หมายถึงทารกแรกเกิดที่มีน้ำหนักแรกเกิดมากผิดปกติ คือมากกว่าเปอร์เซนไทล์ที่ 90 เมื่อเทียบกับทารกคนอื่น ๆ ที่มีอายุครรภ์เท่ากัน อีกคำที่มีความหมายคล้ายคลึงกันคือ ทารกตัวโต  จะหมายถึงทารกแรกเกิดที่มีน้ำหนักมาก โดยไม่ได้ระบุถึงอายุครรภ์ โดยทั่วไปแล้วการจะถือว่าทารกมีภาวะตัวโตทารกนั้นจะต้องมีน้ำหนักแรกเกิดอยู่ระหว่าง 4,000–4,500 กรัม หรือมากกว่า แต่นิยามของภาวะนี้ที่เป็นที่ยอมรับกันทั่วไปยังไม่ชัดเจนนัก
มิยาเกะ (จังหวัดนาระ)

มิยาเกะ  เป็นเมืองที่ตั้งอยู่ในอำเภอชิกิ จังหวัดนาระ ประเทศญี่ปุ่น ณ วันที่ 1 เมษายน ค.ศ. 2017 เมืองนี้มีประชากรประมาณ 7,013 คน มีขนาดพื้นที่ทั้งสิ้น 4.07 ตารางกิโลเมตร จัดว่าเป็นเทศบาลที่มีพื้นที่เล็กที่สุดในจังหวัดนาระ
รายชื่ออัลบั้มเพลงของพุ่มพวง ดวงจันทร์

รายชื่ออัลบั้มเพลงที่พุ่มพวง ดวงจันทร์ขับร้อง นับตั้งแต่ในช่วงปี พ.ศ. 2525 โดยมีทั้งอัลบั้มปกติ อัลบั้มเพลงคู่ และอัลบั้มรวมเพลง ขณะยังมีชีวิตอยู่และภายหลังเสียชีวิต
ผลงานอัลบั้มปกติ.
สังกัด ท็อปไลน์มิวสิค.
น้ำผึ้งเดือนห้า (2534).
แสดงมิวสิควิดีโอเองทั้งหมด
หน่วยอภิบาลผู้ป่วยวิกฤติทารกแรกเกิด

หน่วยอภิบาลผู้ป่วยวิกฤติทารกแรกเกิด หรือ NICU  เห็นหอผู้ป่วยวิกฤติแบบเฉพาะทางชนิดหนึ่งซึ่งเน้นดูแลผู้ป่วยทารกแรกเกิดจนถึงอายุ 1 เดือน ที่ต้องการการดูแลใกล้ชิด
การหยุดหายใจในทารกเกิดก่อนกำหนด

การหยุดหายใจในทารกเกิดก่อนกำหนด เป็นภาวะที่ทารกแรกเกิดหยุดหายใจนานกว่า 20 วินาที โดยอาจมีภาวะออกซิเจนในเลือดต่ำหรือหัวใจเต้นช้าร่วมด้วยหรือไม่ก็ได้ โดยทั่วไปแล้วจะจำแนกออกเป็นประเภทต่างๆ ได้แก่ แบบอุดกั้น (obstructive), แบบส่วนกลาง (central), และแบบผสม (mixed)
รายพระนามเทพแห่งกลางคืน

เทพแห่งกลางคืน คือเทพบุรุษหรือเทพนารีผู้รักษาโลกในเวลากลางคืนตามศาสนาต่าง ๆ 
ลัทธิเต๋าและลัทธิขงจื๊อ-ศาสนาชาวบ้านจีน.
ในลัทธิเต๋าลัทธิขงจื๊อ และศาสนาชาวบ้านจีน ดาวเคราะห์และวัตถุทางดาราศาสตร์มีเทวดารักษาอยู่และปรากฏพระองค์ให้เด่นชัดในเวลากลางคืน โดยจะขนานนามคณะเทพกลุ่มนี้ว่า แชกุน (星君)
สิบรถ

สิบรถ หรือในรามเกียรติ์และเรียมเกร์ ปรหัสตะ (Sanskrit: प्रहस्त) ในรามายณะ เป็นรายชื่อตัวละครในรามเกียรติ์ในศาสนาฮินดู โดยเป็นหนึ่งในโอรสของท้าวราวณะ (ท้าวทศกัณฐ์) ในรามายณะ ส่วนในรามเกียรติ์และเรียมเกร์ปรากฏชื่อมารดาคือนางสนมสิบตน และพี่น้องของเขาคือ เฆฆนาท ตริศิระ นรานตกะ - เทวานตกะ อักษยกุมารและอติกายะ
ในรามายณะ.
ในรามายณะบางสำนวน ประหัสตะ เป็นหนึ่งในบุตรชายสิบคนของ ท้าวสุมาลี (Sumali) และ และนางเกตุมตี (Ketumati) และยังมีพี่นางอีกสี่องค์ หนึ่งในนั้นคือนางไกกสี มารดาของท้าวทศกัณฐ์ โดยเป็นหัวแม่ทัพขุนศึกของนครลงกา
ในรามเกียรติ์.
สิบรถ เป็นโอรสท้าวทศกัณฐ์และนางสนมสิบตน
วิทยาปอด

วิทยาปอด  เป็นการแพทย์เฉพาะทางสาขาหนึ่งที่มุ่งให้การดูแลผู้ป่วยที่มีโรคของระบบหายใจ ถือเป็นแขนงหนึ่งของอายุรศาสตร์ และมีความเกี่ยวข้องกับวิชาเวชบำบัดวิกฤติ โดยมักเกี่ยวข้องกับการดูแลผู้ป่วยที่ต้องใช้เครื่องช่วยหายใจ แพทย์เฉพาะทางโรคปอด (pulmonologist) จะได้รับการฝึกฝนและเชี่ยวชาญในการดูแลโรคที่เกี่ยวข้องกับปอดและทรวงอก เช่น ปอดบวม โรคหืด วัณโรค ถุงลมโป่งพอง และโรคติดเชื้อในปอดที่มีความซับซ้อน
มาลีวราช

ท้าวมาลยวานะ (ภาษาสันสกฤต: Malyavan) ในรามายณะ หรือ ท้าวมาลีวราช หรือ ท้าวมาลีวัคคพรหม ในรามเกียรติ์และเรียมเกร์เป็นรายชื่อตัวละครในรามเกียรติ์ในศาสนาฮินดู โดยมีศักดิ์เป็นตาของท้าวราวณะในรามายณะส่วนในรามเกียรติ์และเรียมเกร์มีศักดิ์เป็นปู่ของท้าวทศกัณฐ์
ในรามายณะ.
ในรามายณะคือท้าวมาลียวัน มีเชษฐาอีกสององค์ คือ ท้าวสุมาลี (Sumali) ท้าวมาลี (Mali) ซึ่งเคยเป็นพระเจ้านครลงกามาก่อนแต่รบแพ้และได้หลบหนีพระนารายณ์ไปอยู่ที่อื่น โดยท้าวสุมาลีมีภรรยาสองคนนามว่า นางเกษมาทรี (Ketumati) มีบุตรรวมสิบสี่ตน และมีบุตรกับ นางทัศทกา (Thataka) อีกสามตน โดยบุตรีสุดท้องของนางคือ นางไกกาสี ซึ่งชายาองค์ที่สองของท้าววิสรวะ ผู้เป็นเหลนของพระพรหม เป็นพระเจ้านครลงกาใหม่ โดยนางไกกาสีนี้ คือ มารดาของทศกัณฐ์ กุมภกรรณ พิเภก และสำมนักขา ท้าวมาลียวัน เป็นผู้ที่ทุกคนในลงกาเกรงใจและให้ความเคารพ เป็นที่ปรึกษาทั้งในและนอกสภาของทศกัณฐ์ ท้าวมาลียวันเป็นอีกผู้หนึ่งที่แนะนำให้ทศกัณฐ์ส่งคืนนางสีดาอยู่เสมอ ไม่สนับสนุนให้ทำการสงครามเพื่อสตรีเพียงนางเดียว
ในรามเกียรติ์และเรียมเกร์.
ท้าวมาลีวราช หรือมาลีวัคคพรหม เป็นพระพรหมมีสี่พักตร์แปดกร มีความยุติธรรมมากจึงได้รับพรจากพระอิศวรให้มีวาจาสิทธิ์ ท้าวมาลีวราช มีศักดิ์เป็นปู่ของทศกัณฐ์เนื่องจากเป็นเชษฐาของท้าวจตุรพักตร์ เมื่อทศกัณฐ์ทำสงครามกับพระรามต้องสูญเสียญาติมิตรและบริวารเป็นจำนวนมาก ทศกัณฐ์หวังจะให้ท้าวมาลีวราชสาปแช่งพระราม จึงฟ้องร้องต่อท้าวมาลีวราชใส่ร้ายพระรามมากมาย ท้าวมาลีวราชไม่ต้องการฟังความข้างเดียวจึงให้เชิญพระรามและนางสีดาไปสอบสวนจนได้ความจริง ท้าวมาลีวราชสั่งให้ทศกัณฐ์คืนนางสีดาไป แต่ทศกัณฐ์ไม่ยินยอม ท้าวมาลีวราชโกรธมากกล่าวคำสาปแช่งให้ทศกัณฐ์ต้องตายด้วยศรของพระราม
หัวโขนสำหรับการแสดงโขนและละโคนโขล.
หน้าพรหมสีขาวสี่พักตร์ ทำเป็นสองชั้นชั้นแรกมีสี่หน้า ชั้นที่สองทำเป็นหน้าเล็ก ๆ สามหน้าเรียงอยู่ด้านหลังท้ายทอย จะสวมมงกุฎน้ำเต้ากาบห้ายอดกายสีขาว
คลองลำปลาทิว

คลองลำปลาทิว เป็นคลองสาขาหนึ่งของคลองแสนแสบที่ขุดแยกขึ้นมาทางทิศตะวันออกไปทางลำต้นกล้วยและลำผักชี ส่วนต้นคลองเรียกว่า "คลองลำปะทิว" ส่วนกลางคลองเรียกว่า คลองขุดใหม่ ส่วนปลายคลองก่อนเชื่อมกับคลองลำพระองค์เรียกว่า คลองลำผักชี แต่ชาวหนองจอกมักเรียกว่า "คลองขุดใหม่" แต่เดิมนั้นคลองลำปลาทิวเริ่มต้นตั้งแต่ลำผักชีไปถึงหัวตะเข้และมีการขุดคลองต่อจากลำผักชีมาถึงหนองจอก คลองแสนแสบ เรียกว่า "คลองขุดใหม่" ต่อมาเรียกเป็นคลองเส้นเดียวกันว่า "คลองลำปลาทิว" ตั้งแต่หนองจอกถึงหัวตะเข้
คลองลำปลาทิวตลอดทั้งสายมีความกว้างเฉลี่ย 35 เมตร ก้นคลองกว้างเฉลี่ย 12–15 เมตร และมีความยาวคลอง 17.5 กิโลเมตร จึงมีความจุน้ำสูงสุดอยู่ที่ 1,534,000 ลูกบาศก์เมตร
ชื่อ.
สมัยก่อนเรียกชื่อว่า คลองลำปะทิว ซึ่งอาจมีความหมายว่า เส้นทาง (ลำ) ที่พบเห็น (ปะ) แมกไม้สองข้างตลอดทาง (ทิว) ส่วนคำว่า "ปลาทิว" เป็นปลาที่ไม่มีอยู่จริง จึงอาจสันนิษฐานว่าคงเพี้ยนมาจาก "คลองลำปลาซิว"
อีกข้อสันนิษฐานหนึ่งมีเรื่องเล่าว่าบริเวณนี้มีชุมชนมอญอพยพมา มีผัวเมียคู่หนึ่งพายเรือตามกลุ่มเพื่อนไม่ทัน จนเพื่อน ๆ สงสัยและต้องพายเรือกลับมาดู พบว่าสองผัวเมียทะเลาะกันอยู่ ว่าจะพายไปเส้นทางไหน จึงตะโกนร้องว่า "ปะเทีย ปะเทีย" (แปลว่าอย่าทะเลาะกัน) ภายหลังจากเพี้ยนมาเป็นคลองลำปลาทิว
สถานที่ริมคลอง.
บริเวณสี่แยกหัวตะเข้ เป็นจุดบรรจบกันของคลองลำปลาทิว คลองประเวศบุรีรมย์และคลองหัวตะเข้ บริเวณนี้เป็นที่ตั้งของชุมชนหัวตะเข้
ชุมชนลำปลาทิวในพื้นที่เขตลาดกระบัง ตั้งอยู่ริมคลอง พื้นที่มีลักษณะเป็นแอ่งกระทะ ทำให้ถูกน้ำท่วมขังเป็นประจำทุกปีโดยเฉพาะในฤดูฝนเมื่อน้ำเหนือไหลมาพื้นที่แห่งนี้จะได้รับผลกระทบเป็นแห่งแรก ๆ ของกรุงเทพมหานคร
วัดที่ตั้งอยู่ริมคลองคือ วัดสุทธาโภชน์ซึ่งเป็นวัดมอญ มีประเพณีที่สืบทอดยาวนานคือประเพณีตักบาตรพระร้อยทางเรือ โดยประชาชนจะนั่งคอยใส่บาตรพระเรียงรายอยู่ริมตลิ่งตามแนวคลองลำปลาทิว
โทงิตสึ

โทงิตสึ  เป็นเมืองที่ตั้งอยู่ในอำเภอนิชิโซโนงิ จังหวัดนางาซากิ ประเทศญี่ปุ่น มีขนาดพื้นที่ทั้งสิ้น 20.73 ตารางกิโลเมตร ณ 31 มีนาคม ค.ศ. 2017 เมืองนี้มีประชากรประมาณ 30,084 คน และมีความหนาแน่นของประชากร 1,500 คนต่อตารางกิโลเมตร
โทงิตสึมีความโดดเด่นเรื่องร้านค้าปลีกที่มีหลากหลาย และเป็นศูนย์กลางการค้าของอำเภอนิชิโซโนงิ จังหวัดนางาซากิ
ภูมิศาสตร์.
โทงิตสึตั้งอยู่ติดกับเมืองนางาโยะทางทิศตะวันออก ติดกับนครนางาซากิทางทิศใต้และทิศตะวันตก ส่วนทางทิศเหนือติดกับอ่าวโอมูระ
การศึกษา.
โทงิตสึมีโรงเรียนมัธยมปลาย 1 แห่ง คือ โรงเรียนมัธยมเซอุงกากูเอ็ง, โรงเรียนมัธยมต้น 3 แห่ง (รวมเซอุงด้วย), และโรงเรียนประถม 4 แห่ง
การขนส่ง.
การขนส่งสาธารณะในโทงิตสึ ได้แก่ ระบบรถโดยสารท้องถิ่น มีทั้งสายที่วิ่งภายในเมือง และสายที่เชื่อมต่อกับนครนางาซากิ, ท่าอากาศยานนางาซากิ และเมืองนางาโยะ โทงิตสึไม่มีสถานีรถไฟและไม่มีทางรถไฟผ่าน สถานีที่ใกล้ที่สุดคือสถานีรถไฟมิจิโนโอะในนครนางาซากิ และสถานีรถไฟนางาโยะในเมืองนางาโยะ
นกกินปลีท้ายทอยน้ำเงิน

นกกินปลีท้ายทอยน้ำเงิน (ชื่อวิทยาศาสตร์: "Kurochkinegramma hypogrammicum") เป็นนกชนิดเดียวในสกุล Kurochkinegramma ของวงศ์นกกินปลี พบในเอเชียตะวันออกเฉียงใต้ตั้งแต่พม่า ไปจนถึงเกาะสุมาตราและเกาะบอร์เนียว ถิ่นอาศัยตามธรรมชาติ อยู่ในป่าแถบพื้นที่ราบชุ่มชื้นของบริเวณกึ่งเขตร้อนหรือเขตร้อน
อนุกรมวิธาน.
ผลการศึกษาที่ตีพิมพ์ในพ.ศ. 2554 ได้รับการจัดให้นกกินปลีท้ายทอยน้ำเงินอยู่ในสกุล "Arachnothera" ต่อมามีการศึกษาในพ.ศ. 2560 ดำเนินการโดยผู้เขียนบางคนในคณะศึกษาก่อนหน้า ซึ่งพบข้อมูลเพิ่มเติมที่ว่า นกกินปลีท้ายทอยน้ำเงินมีตำแหน่งสายวิวัฒนาการที่แยกออกจากชนิดอื่นในสกุล "Arachnothera" มานานแล้ว (basal) ซึ่งก่อนหน้านี้นกชนิดนี้เคยจัดอยู่ในสกุล "Hypogramma" (ในชื่อเดิม "Hypogramma hypogrammicum") จนกระทั่งพบว่าชื่อสกุลดังกล่าวได้ถูกใช้ไปแล้วในอันดับผีเสื้อ
ชนิดย่อย.
นกกินปลีท้ายทอยน้ำเงินที่มีมากกว่า 5 ชนิดย่อยที่เป็นที่ยอมรับโดยทั่วไป ในประเทศไทยพบ 2 ชนิดย่อยคือ "K. h. lisettae" ซึ่งพบครั้งแรกที่ประเทศเวียดนาม และ "K. h." nuchale
ลักษณะทางกายวิภาค.
แม้ว่านกกินปลีท้ายทอยน้ำเงินเป็นนกขนาดเล็กมาก (15 เซนติเมตร) แต่มีขนาดใหญ่กว่า และมีจะงอยปากที่จะงอยปากสั้นที่สุดในบรรดานกกินปลีชนิดอื่น ๆ นกตัวผู้และนกตัวเมียมีสีต่างกัน คือ นกตัวผู้ มีหลังและลำตัวด้านบนสีเขียวไพลแกมน้ำตาล (สีเขียวมะกอก) เฉพาะตัวผู้ที่ท้ายทอยและตะโพกมีแถบสีน้ำเงินแกมม่วงเหลือบเป็นมัน ที่สามารถมองเห็นได้ง่ายในความมืดทึบของป่าทึบ ลำตัวด้านล่างเหลืองอ่อนมีลายขีดขนาดใหญ่สีคล้ำคล้ายนกปลีกล้วยลาย แต่ขนาดเล็กและจะงอยปากสั้นกว่าและโค้งเล็กน้อย ส่วนตัวเมียไม่มีสีม่วงน้ำเงินที่ท้ายทอยและตะโพก
ไข่สีเทา มีลายสีม่วงดำ ขนาดของไข่โดยเฉลี่ย กว้าง 13.2 ยาว 18.0 มิลลิเมตร
พฤติกรรม.
การหาอาหาร.
เช่นเดียวกับนกกินปลีอื่น ๆ นกกินปลีท้ายทอยน้ำเงินร้องเรียกเสียงดัง แรง และต่อเนื่องเป็นจังหวะขณะที่มันออกหาอาหาร แต่ขณะเกาะคอนมักแผ่และกระดกขนหาง ซึ่งต่างจากนกกินปลีอื่น ๆ ที่ไม่มีพฤติกรรมดังกล่าว
โดยทั่วไปนกกินปลีท้ายทอยน้ำเงินกินแมลงเป็นอาหาร ในปริมาณพอ ๆ กับหรือมากกว่ากินน้ำหวานจากดอกไม้ บางครั้งพบหากินในฝูงแบบคละชนิด ล่าแมงมุมขนาดเล็กเช่นเดียวกับนกปลีกล้วยทั่วไป มักเกาะในที่รก
การผสมพันธุ์.
ผสมพันธุ์ได้เกือบตลอดทั้งปี ระหว่างเดือนธันวาคมของปีหนึ่งถึงเดือนตุลาคมของอีกปีหนึ่ง ทำรังเป็นรูปกระเปาะติดกับใบไม้ สูงจากพื้นดิน 6 เมตร รังมีไข่ 2–3 ฟอง
ถิ่นที่อยู่อาศัยและการกระจายพันธุ์.
นกกินปลีท้ายทอยน้ำเงินอาศัยในป่าเขตร้อนและกึ่งเขตร้อน ในประเทศจีนด้านตะวันตกเฉียงใต้ พม่า ไทย ลาว เวียดนาม มาเลเซีย เกาะสุมาตรา และเกาะบอร์เนียว ทั้งในป่าดิบชื้นและป่าดิบแล้ง ป่าโปร่ง และที่ราบชุ่มชื้น ที่มีความสูงไม่เกิน 900 เมตรเหนือระดับน้ำทะเล ยังพบในสวนป่าปลูก และสวน ในประเทศไทยเป็นนกประจำถิ่น พบไม่บ่อยและมีประชากรไม่มากนัก พบทางภาคกลาง ภาคตะวันออกเฉียงเหนือ ภาคตะวันออกเฉียงใต้ และภาคใต้ มีรายงานการพบที่ทุ่งนางพญา อุทยานแห่งชาติทุ่งแสลงหลวง จังหวัดเพชรบูรณ์ และอุทยานแห่งชาติศรีสัชนาลัย จังหวัดสุโขทัย รวมทั้งในเขตภาคอีสานตอนบนและภาคใต้
นิเวศวิทยาและการอนุรักษ์.
นกกินปลีท้ายทอยน้ำเงินจัดเป็นสัตว์ป่าคุ้มครองของประเทศไทย ตั้งแต่ปี 2546 ในประเภทสัตวป่าจําพวกนกลำดับที่ 181